
PUBLISKO IEPIRKUMU KOMISIJA

Kuldīgā, Kuldīgas novadā
2024.gada 30.aprīlī Nr.1.38
Ieinteresētajiem piegādātājiem
Kuldīgas novada domes Publisko iepirkumu komisija ir saņēmusi ieinteresētā piegādāja 23.04.2024. jautājumu par iepirkumu Apvienotā projektēšana, būvdarbi un autoruzraudzība objektā „Skrundas vidusskolas ēkas atjaunošana Liepājas ielā 12, Skrundā, Kuldīgas novadā", ID Nr. KNP 2024/11-K/AF, turpmāk - Iepirkums, un sniedz sekojošu skaidrojumu:

1. Jautājums: Iepirkuma dokumentācijā norādīts: "Atjaunot esošo zāles ventilācijas sistēmu, papildinot ar dzesēšanas funkciju." Lūdzam iepirkuma dokumentācijai pievienot zāles ventilācijas sistēmas dokumentāciju, lai pārliecinātos par tās uzlabošanas iespējām. Projektēšanas uzdevumā 1. 7 punktā noteikts “ Ventilācijas iekārtas pēc iespējas paredzēt uz zemes (vēlams iek-špagalmā)”.  Pārdomājot objekta apsekošanas laikā apspriesto ideju par ventilācijas iekārtu izvietošanu pagalmā un papildus iepazīstoties ar līdzīgas renovētas ēkas risinājumiem, nonācām pie secinājuma, ka vispareizākais ventilācijas iekārtu risinājums būtu tās novietot bēniņos un cokolstāvā. Programmā tām nav paredzēta vieta. Lūdzam paredzēt vietu.

Atbilde: Pielikumā zāles ventilāciju nodrošinošās iekārtas pase un atbilstības deklarācija. Pasūtītājs vadoties no savas pieredzes par optimālu uzskata ventagregātu novietošanu uz zemes. Ja projektēšanas gaitā tiks rasts cits risinājums un pamatotas tā objektīvas priekšrocības, projektētājam arī jārod un jāparedz ventiekārtu atrašanās vieta. Telpu programma paredz minimālās prasības atjaunojamajām telpām un neizslēdz iespēju, ka atjaunošanas darbi, tai skaitā pēc inženiertīklu izbūves skar arī citas telpas.
2. Jautājums:  Projektēšanas uzdevuma 1. 7 punktā teikts: “veicama optimāla tīklu atjaunošana, saglabājot esošos radiatorus, veicot to iekšējo un ārējo tīrīšanu, atjaunošanu, veicot sistēmas atjaunošanu jāveic sistēmas hidrauliskā balansēšana, radiatori ap-rīkojami ar termostatiskajiem vārstiem ar priekšregulēšanas iespēju, “viedajiem” termostatiem”. Uzskatām, ka šī ir pretruna, jo vecā viencauruļu sistēma nenodrošina regulēšanas iespējas, bet veco čuguna radiatoru skalošana negarantē, ka tos var iztīrīt tik labi, lai nesabojātu jaunos termostatiskos vārstus un sistēmu kopumā. Mūsuprāt šāds risinājums nav ekonomiski attaisnojams.

Lūdzam PU paredzēt visas apkures sistēmas nomaiņu.

Atbilde: Projektēšanas uzdevums paredz esošo radiatoru saglabāšanu, tīrīšanu, atjaunošanu un aprīkošanu ar termostatiem. Piedāvājums sagatavojams atbilstoši šiem nosacījumiem, tai skaitā paredzot apkures tīklu atjaunošanu nodrošinot, lai būtu iespējama termostatu uzstādīšana. Vienlaikus Pasūtītājs pieļauj iespēju, ka visur nebūs iespējams saglabāt esošos radiatorus to fiziskā nolietojuma, pieslēguma vai neefektīva risinājuma dēļ, šādas situācijas jāizvērtē projektēšanas gaitā un jāsaskaņo ar Pasūtītāju.
3. Jautājums:  Projektēšanas uzdevumā ir ietverta esošo pārbūvju legalizācija. Informējam, ka ne visas veiktās pārbūves iespējams legalizēt, jo neatbilst pastāvošajiem normatīviem- klasēs durvis ar brīvo atvērumu mazāku par 900mm, daudzās vietās sliekšņi, kas pārsniedz normatīvo augstumu 20 mm.

Vai paredzēt klašu telpu durvju nomaiņu, lai sasniegtu normatīvo platumu ?

Atbilde: Esošās patvaļīgās būvniecības sekas, pārsvarā skar nenesošas starpsienas. Ja šajās ailās ir izbūvētas neatbilstošas platuma durvju ailas, tad tās var paredzēt nomainīt, ja tās būtiski ietekmē ēkas ekspluatāciju un rada riskus. Visi risinājumi būs saskaņojami ar pasūtītāju.  

Durvis, kuras ir tikušas nomainītas ailās, kuras ir redzamas inventarizācijas lietā, nav jāmaina, ja vien nav paredzētas DU, jo ir nomainītas atbilstoši situācijai dabai, ņemot vērā esošo ailu gabarītus.
4. Jautājums:  Tiek prasīts vērtēt durvju uz kāpnu telpu izbūves nepieciešamību, tās veidojot atbilstošas jau esošajām PVC durvīm. Šī nepieciešamība jau norādīta TAA ar atsauci uz LBN . Ja durvīm jābūt ar ugunsdrošības klasi EI-30, tās nevar būt PVC durvis, kā norādīts uzdevumā.

Durvis ikdienā būs traucējošas. Vai durvīm jāparedz fiksatori atvērtam stāvoklim, kas nostrādā ugunsgrēka trauksmes gadījumā?
Atbilde: Jāpiedāvā atbilstoši ugunsdrošo durvju un furnitūras risinājumi no viena ražotāja sistēmas. Ugunsdrošas durvis, ja tās nepieciešams jāparedz drošos evakuācijas ceļos, kāpņu telpās, skolas galos un citur atbilstoši UPP, ko sagatavos projektētājs. Jaunas kāpņu telpas nav jāveido.  
5. Jautājums:  Kāpņu telpas logi pašlaik nenodrošina dūmu novadīšanu, dažiem logiem trūkst margu gaiteņa galā. PU jāparedz kāpņu telpu logu nomaiņa?
Atbilde: Visiem logiem nav jābūt atveramiem. Nepieciešamības gadījumā mainīt atsevišķus logus.  Svarīgi ņemt vērā, ka šī ir mācību iestāde, kurā atrodas bērni, un ja logi būs paredzēti dūmu novadīšanai, tad tiem jābūt ar automātisku atvēršanos trauksmes gadījumā. Priekšā logiem jāparedz margas.
6. Jautājums:  PU netiek prasīta lifta iebūve, prasība tikai “paredzēt un pievadīt visas nepieciešamās komunikācijas, perspektīvā lifta būvniecībai”. Uzskatām ka jau tagad jārisina lifta izbūve, tāpat domājam, ka pie lifta būvniecība pie fasādes nav labākais risinājums. Publiskām ēkām ir jānodrošina vides pieejamība un atbilstošs sanitāro mezglu skaits (noteiktā attālumā). Izstrādājot projektu, netiek pieņemts vides pieejamību risināt kaut kad nākotnē. 

Vai ir saskaņota iespēja nenodrošināt vides pieejamību šajā projekta apjomā ?

Atbilde: Risināt vides pieejamību atbilstoši Projektēšanas uzdevumam.
7. Jautājums: Jautājums par pagraba hidroizolāciju ir komplicēts. TAA izstrādātāji raksta, ka viņi nesaprot cēloni. Lai varētu izstrādāt risinājumu, ir jāzina cēlonis.

Atbilde: Paredzēt risinājumu/us, kuru autoruzraudzības kārtībā varēs optimizēt, ņemot vērā faktiskos, atklātos apstākļus pēc konstrukciju demontāžas. Pretendentam piedāvājumā jāievērtē dažādi iespējamie situācijas cēloņi.
8. Jautājums:  Lūdzam sniegt informāciju par veikto  ēkas siltināšanu.
Atbilde: Ņemot vērā, ka ēkas ārējās konstrukcijas netiek skartas, informācijas pieprasījums nav tiešā veidā attiecināms uz iepirkuma priekšmetu. Pievienojam pielikumā Paskaidrojuma rakstu, saskaņā ar ko, tika veikta ēkas siltināšana izvilkumu uz 5 lapām.
9. Jautājums:  Izskatās, ka būve sadalāma 2 kārtās, 2 būvprojekti, ar ekspertīzi , inventarizācijas lietu un nodošanu BVKB, Veselības inspekcijai un VUGD . 

Ieceres veidu mēs nevaram izvēlēties, to nosaka paredzamie darbi un normatīvi.

Lūdzam precizēt būvprojekta un ekspertīzes izstrādes kārtību. Kas maksās par ekspertīzi un kā tas ietekmēs projekta termiņu.

Atbilde: Būvniecības ieceres izstrādātājs izvēlas, kādās un cik kārtās tiks dalīta būvniecība, lai nodrošinātu nepārtrauktu mācību procesu ar minimālo izmantojamo mācību telpu skaitu, kas norādīts Projektēšanas uzdevumā. Plānotie būvdarbiem, atbilstoši Ēku būvnoteikumiem ir traktējami, kā vienkāršotā pārbūve. Vienkāršotās pārbūves gadījumā būvniecības iecere ir Paskaidrojuma raksts. Pasūtītājs veicamajos darbos nesaskata Būvprojekta sastāvu un no tā izrietošu ekspertīzes nepieciešamību.
10. Jautājums:  Pēc normatīviem šādā ēkā ir jābūt iekšējam ugunsdzēsības ūdensvadam.

Vai tā izbūve ir paredzēta projektēšanas uzdevumā.

Atbilde: Tam jābūt atspoguļotam projektā ietveramajā Ugunsdrošības pasākumu pārskatā. Ja atbilstoši būvnormatīviem un projektā paredzētajam dalījumam ugunsdrošajos nodalījumos nepieciešams, tad jāizbūvē.
Sakarā ar iepriekš minēto, Komisija publicē pasūtītāja profilā https://www.eis.gov.lv/EKEIS/Supplier/Procurement/120584 šo skaidrojumu un skaidrojumā minēto papildus dokumentāciju.
Vienlaikus informējam, ka tiks veikti grozījumi iepirkuma dokumentācijā un pagarināts piedāvājuma iesniegšanas termiņš. 
Komisijas priekšsēdētāja

